******

**Nuotrauka:** [**https://www.facebook.com/tvbokstas/**](https://www.facebook.com/tvbokstas/)

***Pamoka televizijos bokšto konferencijų salėje.***

**TIKSLAS**: gilinti žinias apie sausio 13-ąją ir suvokti, kodėl svarbi kiekvieno žmogaus tapatybė.

**UŽDAVINYS**: susipažinę su skaidrėmis, dirdami individualiai ir grupėmis, prisimins sausio 13-osios įvykius, aptars tapatybės sąvoką, kurs šūkius pagal lietuvių kalbos taisykles ir plakatus naudojant pamokoje įgytas žinias.

**KOMPETENCIJOS**: komunikavimo, bendradarbiavimo, pažinimo, kritinio mąstymo, kūrybiškumo.

**PRIEMONĖS:** dideli popieriaus lapai, skaidrės su informacija apie sausio 13-ąją ir tapatybės sampratą, minčių žemėlapis apie sausio 13-ąją, klausimai apie tapatybę, flomasteriai, lapai su užduotimis.

**METODAI**: darbas grupėse, refleksija, atsakymai į klausimus, kūrinio ir atlikto darbo vertinimas, diskusija.

**VIETA**: Vilniaus televizijos bokšto konferencijų salė.

**KLASĖ**: 8 klasė

**VEIKLOS**:

1. Atvykus į Vilniaus televizijos bokštą, įsikuriama konferencijų salėje. Susiskirstome į grupeles (mokytoja išdalina skirtingų spalvų lapelius). (5min.)

2. Mokiniai supažindinami su pamokos tikslu ir uždaviniu. (5 min.)

3. Filmuko apie Vilniaus televizijos bokštą peržiūra. (8-10 min.)

4. Mokinių klausiama, ar jie žino kas tai per pastatas, kuriame jie yra ir kuo jis svarbus Lietuvai. Mokytoja primena televizijos bokšto istoriją ir primena, kad 1991m. sausio 13-ąją čia vyko aršios kovos dėl Lietuvos laisvė. Rodomos skaidrės apie sausio 13-osios įvykius. Mokytoja išdalina lapus su minčių žemėlapiais apie sausio 13-ąją. (15min.)

5. Mokiniai skaito ką parašė lapuose ir pasidalina patirtimi. Diskutuoja ir komentuoja vienas kito mintis. (5min.)

6. **Kas yra tapatybė**? Mokytoja klausia: kuo kiekvienas žmogus yra svarbus ir ypatingas? Kuo tu esi ypatingas? Kuo kiekvienas žmogus gali skirtis nuo kitų? Svarbu sąvokos: religinė tapatybė, kalbinė tapatybė, kultūrinė tapatybė. Kokias vertybes turi žmogus? Naudojame daug daiktavardžių ir būdvardžių, kurie apibūdina žmogų. Taip įtvirtiname kalbos dalis, kurias jau išmokome. (15min.)

7. Mokytoja rodo skaidres apie tapatybę. Aiškina, kas tai yra ir kokių rūšių būna tapatybės. (5 min.)

8. Pagal spalvas mokiniai susiskirsto į grupeles. Gauna lapus ir turi padaryti plakatus, kuriuose atsispindėtų pamokos metu išgirsta informacija. Jie turi parašyti, kuo kiekvienas grupėje esantis žmogus yra išskirtinis. Pvz.: grupėje dirba Mantas, Tomas, Viktorija. Jie rašo, kuo jie yra ypatingi, kokia jų religija, kalba, išvaizda, kokios jų išskirtinės savybės (drąsa, meilė, linksmumas), kokias vertybes turi žmogus ir kurios yra svarbiausios. Panaudoti kuo daugiau daiktavardžių ir būdvardžių. (20min.)

9. Refleksija: mokiniai padlet.com rašo savo įžvalgas apie pamoką. Ką naujo sužinojo? Kas patiko labiausiai? Kas sekėsi sunkiai?

10. Namų darbų užduotis: paimti iš tėvelių ar senelių interviu apie sausio 13-osios įvykius (kas vyko; ką prisimena; ar prisidėjo prie šių įvykių ir pan.) ir paklausti ką jiems reiškia žodis tapatybė ir ar jie jaučiasi išskirtiniai.